吉列豬扒炸粉多過肉!連鎖快餐店食品照瘋傳 網民:豬肉乾厚過佢
這樣的吉列豬扒,誰能接受?有食客於某大型連鎖快餐店購買早餐,而套餐的吉列豬扒竟異常纖薄,加上疑過量使用炸粉,炸粉甚至貌似比豬扒的肉更厚,令樓主不禁揶揄「真係好功夫」。帖文引來網民直斥離譜,「搞清楚個扒字先」、「豬肉乾(都)厚過佢」、「佢都好意思畀人食」。樓主事後補充圖片,只見套餐內的煎蛋底部焦黑不已,相信是「煎過龍」,令她苦言「太燶,完全食唔到」。
有食客在facbook群組「
」上傳圖片,揶揄稱「薄切吉列豬扒,真係好功夫」。如圖所示,她於某大型連鎖快餐店購買吉列豬扒早餐,不過豬扒非常薄身,肉眼所見僅約0.5毫米左右厚度,加上炸粉過多,甚至比本身豬扒的肉更突出,可謂喧賓奪主,因而引來網民熱議。帖文一出,許多人直斥餐廳離譜,「搞清楚個扒字先」、「肉片嚟喎」、「豬肉乾(都)厚過佢」、「佢都好意思畀人食」、「粉厚過肉」、「係買刀工,唔係買食物」、「加價好過降低食物品質,做臭自己個招牌」、「早幾日買勁細塊,係以前大塊嘅一半,又燶又乾,好似食緊炭咁」,故稱「有時真係好難怪啲人北上消費」。
不過有留言就指出,豬扒厚薄和刀工好壞並無直接關係,「斷估佢哋唔會畀新鮮豬肉你食!萬年雪藏豬扒都硬實實,再用機去切,你想要幾薄都得啦」,又估計「唔係用切,係用錘仔揼扁」、「豬排可以拍得薄」。
亦有不少爆笑留言,「當薯片食觀感一流」、「叫錯咗吉列火腿?」、「係咪拎打邊爐嘅豬肉片去炸吉列豬扒?」、「係燈影吉列豬扒,成個氣氛唔同晒」、「驚你哋走塑後切唔到,實屬貼心温馨」。樓主之後再貼出套餐附有煎蛋,只見其底部焦黑不已,明顯「煎過龍」,賣相的確欠佳,更苦言「太燶,完全食唔到」。
(FB「香港茶餐廳及美食關注組」)